"ҮНЕМ – ҚОҒАМ ҚУАТЫ» АРНАЙЫ ЖОБАСЫНЫҢ АЯСЫНДА ОҚУШЫЛАРҒА БАҒЫТ-БАҒДАР БЕРУ"

*Бастауыш сынып мұғалімі Мағауина Гүлнұр Ерболқызы*

*«Балқаш қаласы М. П. Русаков атындағы жалпы*

*білім беретін № 2 санаторлық мектеп-интернаты» КММ*

«Үнем – қоғам қуаты» арнайы жобасы аясында оқушыларға суды, электр энергиясын үнемдеу. Тиімді тұтыну – қазіргі әлемде қоғам дамуының ажырамас бөлігі болып табылады.

Бағдарламаның негізгі бағдарларының бірі ретінде аталған бағытты қазақстандықтардың санасында ұғымның көптүрлілігін бекіту және іс-тәжірибеге бірқатар прагматикалық әдеттерді енгізу үшін кең ақпараттық және жобаға қолдау көрсетуді қажет етеді.

Осыған байланысты, ұтымды дағдыларды дамыту үшін жағдай жасауға мүмкіндік беретін оқушылардың бойына дағдыларын дамыту жөніндегі жеке арнайы жобаны іске асыру өзекті болып табылады. «Рухани жаңғыру» бағдарламасы бойынша бағыты – «Тұлғалық даму». Жобаның мақсаты – ресурстарды орынды тұтынуды және бөлуді көздейтін өмір салтын оқушылардың құндылықтық бағдарлары жүйесіне енгізу.

**Осы мақсатқа жету үшін келесі міндеттерді шешу қажет:**

1) даму қажеттілігін және өмірге ұтымды көзқарасты тұрақты түсінуді қалыптастыру;

2) мінез-құлық трендтерін қалыптастыру

Оқушыларға білім бере отырып, энергияны үнемдеу проблемасы – суды үнемдеумен тығыз байланысты, өйткені суды тұтынуды азайту түпкілікті өнім – таза суды алу және оны тұтынушыға жеткізуге қажетті энергия ресурстарын азайтуға әкеледі.

Суды үнемдеуді тұрмыста қолданбас бұрын оны тиімді есептеуді жолға қою қажет

Ақшаңызды үнемдеуге көмектесіп, электр қуатына аз шығындалуға мүмкіндік беретін тәсілдер көп. Оны біріміз білсек, біріміз біле бермейміз. Мұндай қулықтардың кейбірі қосымша шығын қажет етуі мүмкін. Мысалы, терезелерді жылылау. Бұл ретте бірқатар адам энергетикалық тиімді тұрмыс техникаларын алуды жөн көреді. Бірақ ең тиімді әрі ұтымды амал ретінде электр қуатын үнемдеп, қалтаңыздан артық шығын шығармайтындарын атай аламыз. Сонымен қатар табиғат ресурстарын үнемдеу арқылы күллі адамға ортақ ғаламшарымызды қорғауға атсалысасыз. Яғни жердің, ауаның ластануына, қышқылды жаңбырдың пайда болуына ықпалыңыз азайып, парниктік эффектіні жеңілдетесіз. Төменде аталған әдістерді қолданып көрсеңіз, ақшаңыздың үнемделуіне ғана емес, қоршаған ортаға да тигізер пайдасын байқайсыз. Бастысы, өте тиімді әрі тегін.

**Есіңізде болсын!**

**1. Түртіп алып отырыңыз.**

Кез келген затты сатып алғанда, жазып отыратын кітапша арнаңыз. Тіпті, жолыңызға кеткен 50 тиынды да түртіп алыңыз. Аптаның не айдың соңында кітапшаңызды ашып қараңыз. Бұл өз - өзіңізге есеп беруді үйретеді. Кейін босқа кеткен ақшаңызға ішіңіз күйіп, ақшаны үнемдеуге дағдылана бастайсыз.

**2. Су мен қуат көзін үнемде.**

Жуынуға кем дегенде 3 минут кетеді. Осы уақыт ішінде крандағы қанша су бостан - босқа ағып кететініне назар салыңыз. Тіс шайғанда, кранды тыйып қойыңыз. Керек кезде ғана, кранды ағытып тұруға үйреніңіз. Краныңыз бұзыла бастаса, дереу жөндетуге асығыңыз. Себебі, кран бұзылғанда, көп су текке ағып кетеді. Түнде жатарда бөлмелерді аралап, жарықтың сөнгенін қадағалаңыз. Жарықты жағып қойып, ұйықтап кететін кездер әлбетте, аз емес. Міне, дәл осы сәттер қалтаңызды жаймен жұқарта береді. Сондай - ақ, қуат көзін керек ететін заттарды пайдаланғанда да, мұқият болыңыз. Мысалы, үтіктеп отырғанда, телефон шырылдаса, үтікті суырып барып, телефонға жүгіріңіз.

**3. Тамақ сатып алғанда...**

Зерттеушілердің айтуынша, әлемдегі адамдардың басым көпшілігі тамақты тоңазытқышқа сақтап қойып, кейін оны пайдаланбай - ақ, лақтыра салады екен. Пайдасыз болып қалған соң, лақтырмағанда қайтсін?! Яғни, көп тамақ сатып алған соң, азық таусылғанша сақталып тұрған тамақтар жеуге жарамсыз болып қалады. Мысалы, қарапайым картопты көп етіп алсаңыз, мөшектің астында қалып қойған картоптар күн өткен сайын шіри береді. Кейін оны пайдаланбай - ақ, лақтыруға тура келеді. Сондықтан, тамақ сатып алғанда өте ұқыпты болыңыз.

**4. Өз - өзіңізге шектеу қою**

Қарныңыз аш болса, басқа әңгіме, ал қарныңыз тоқ болса, тәтті алмаға қызығып, оны сатып алмаңыз. Кез келген затты сатып алмас бұрын, бағаларын салыстырыңыз. Бұл сіздің сараңдығыңыз емес, сауаттылығыңыз. Қорыта кел,тиімді тұтыну – қазіргі әлемде қоғам дамуының ажырамас бөлігі болып табылады. Бағдарламаның негізгі бағдарларының бірі ретінде аталған бағытты оқушылар санасында ұғымның көптүрлілігін бекіту және іс-тәжірибеге бірқатар прагматикалық әдеттерді енгізу үшін кең ақпараттық және жобаға қолдау көрсетуді қажет етеді. Осыған байланысты, ұтымды дағдыларды дамыту үшін жағдай жасауға мүмкіндік дағдыларын дамыту жөніндегі жеке арнайы жобаны іске асыру өзекті болып табылады. Бұл жобаның басты мақсаты суды, электр энергиясын үнемді пайдалану, күнделікті өмірде оқушылар бойына ол үнемділікті сіңіру. Унемшіл болу әр адам баласының өз қолында.